บาทเปิด 30.80/82เคลื่อนไหวตามเงินยูโร
ธนาคารซีไอเอ็มบี ไทย รายงาน เงินบาทเปิด 30.80/82 แนวโน้มเคลื่อนไหวตามทิศทางค่าเงินยูโร
20 ก.ย. 2555

ธนาคารซีไอเอ็มบี ไทย รายงาน เงินบาทเปิด 30.80/82 แนวโน้มเคลื่อนไหวตามทิศทางค่าเงินยูโร
นักบริหารเงินธนาคารซีไอเอ็มบี ไทย เปิดเผยว่า เช้านี้เงินบาทเปิดตลาดที่ระดับ 30.80/82 บาท/ดอลลาร์ จากวานนี้ที่ปิดตลาดที่ระดับ 30.75/82 บาท/ดอลลาร์ ล่าสุดเงินบาทยังคงเคลื่อนไหวในกรอบ 30.82-30.84 บาท/ดอลลาร์ 
ส่วนค่าเงินสกุลต่างประเทศที่สำคัญ เงินยูโรอยู่ที่ระดับ 1.3035/3038 ดอลลาร์/ยูโร เงินเยน 78.35/39 เยน/ดอลลาร์
ทั้งนี้ คาดว่าวันนี้เงินบาทยังคงเคลื่อนไหวตามค่าเงินยูโร ประเมินการเคลื่อนไหวระหว่างวันอยู่ในกรอบ 30.78-30.88บาท/ โดยให้ติดตามสถานการณ์ข่าวทางยุโรปเป็นหลัก
วันนี้ กระทรวงแรงงานสหรัฐรายงานจำนวนผู้ขอรับสวัสดิการว่างงานรายสัปดาห์, Conference Board เปิดเผยดัชนีชี้นำเศรษฐกิจสหรัฐเดือนส.ค. และธนาคารกลางสหรัฐ (เฟด) สาขาฟิลาเดลเฟียเปิดเผยผลสำรวจแนวโน้มธุรกิจเดือนก.ย.